**KLAIPĖDOS MIESTO SAVIVALDYBĖS TARYBA**

**MIESTO PLĖTROS IR STRATEGINIO PLANAVIMO KOMITETas**

**POSĖDŽIO PROTOKOLAS**

2021-04-15 Nr. TAR-42

Posėdis vyksta 2021-04-12 (nuotoliniu būdu). Posėdžio pradžia 15.00 val.

Posėdžio pirmininkė – Judita Simonavičiūtė.

Posėdžio sekretorė – Aldutė Meniakina.

Posėdyje dalyvauja komiteto nariai: Elida Mantulova, Vidmantas Dambrauskas, Viktor Senčila, Vidmantas Plečkaitis, Alina Velykienė. Nedalyvauja Andrius Petraitis.

Savivaldybės administracijos darbuotojai: V. Švedas, M. Černiūtė – Amšiejienė, K. Petraitienė, I. Butenienė.

Tarybos ir mero sekretoriato darbuotojai: M. Vitkus, D. Paliūnaitė.

UAB Eurointegracijos projektai - projektų vadovė Sofija Kogan.

 J. Simonavičiūtė informuoja, kad yra gautas komiteto narės A. Velykienės prašymas į komiteto darbotvarkę įtraukti klausimą „Klaipėdos valstybinio jūrų uosto susisiekimo infrastruktūros plėtros teritorijoje tarp Kalnupės, Minijos, Senosios smiltelės, Marių gatvių ir Kuršių marių specialusis planas bendrieji sprendiniai 17239 stp-bs-1“ ir prašyti savivaldybės administracijos pateikti informaciją.

 Komiteto nariai pritaria siūlymui įtraukti klausimą į kitą komiteto posėdžio darbotvarkę.

 Darbotvarkė patvirtinta (bendru sutarimu):

 1. Dėl susitarimo Nr. 1 Dėl 2019 m. lapkričio 14 d. bendradarbiavimo sutarties Nr. J9-2908 (2019 m. lapkričio 12 d. Nr. S-989) pakeitimo projekto. Pranešėjas V. Švedas.

2. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėjai - M. Vitkus, D. Paliūnaitė.

3. Dėl Klaipėdos miesto savivaldybės atstovo delegavimo į Kuršių nerijos nacionalinio parko jungtinę tarybą. Pranešėja M. Černiūtė – Amšiejienė.

4. Dėl Klaipėdos miesto savivaldybės 2021–2030 m. strateginio plėtros plano projekto. Pranešėja I. Butenienė.

5. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimo. Pranešėja K. Petraitienė.

1. SVARSTYTA. Susitarimo Nr. 1 Dėl 2019 m. lapkričio 14 d. bendradarbiavimo sutarties Nr. J9-2908 (2019 m. lapkričio 12 d. Nr. S-989) pakeitimo projektas.

Pranešėjas V. Švedas pristato sprendimo projektą, kurio tikslas pritarti Susitarimo Nr. 1 dėl 2019-11-14 Bendradarbiavimo sutarties pakeitimo projektui, kurios tikslas sudaryti sąlygas įgyvendinti šiuos projektus: Projekto I dalis - „Baltijos pr., Šilutės pl., įskaitant ruožą į Dubysos g. įvažiavimą ir Vilniaus pl. žiedinės sankryžos Klaipėdos m. rekonstravimas; Pėsčiųjų ir dviračių tako nuo viaduko esančio sklype iki Pramonės g. Klaipėdoje, statyba; Projekto II dalis - Valstybinės reikšmės magistralinio kelio A1 Vilnius–Kaunas–Klaipėda 306,21 km viadukų per geležinkelį rekonstravimas, įskaitant tako panduso kelio A1 Vilnius–Kaunas–Klaipėda kairėje pusėje.

Informuoja, kad Projekto įgyvendinimas, kuris bus vykdomas Kelių direkcijos su tiekėjais ir Savivaldybės su tiekėjais sudarytų sutarčių pagrindu, dalijamas į dvi dalis: Projekto I dalis atliekama Savivaldybei nuosavybės teise priklausančiame žemės sklype, finansuojama Savivaldybės lėšomis, o Projekto II dalis – atliekama Kelių direkcijos patikėjimo teise valdomame žemės sklype Kelių direkcijos lėšomis. Kadangi visi tiek projekto I dalies sprendiniai tiek projekto II dalies sprendiniai apjungiami į vieną didelį transporto mazgą, visam projektui sklandžiai įgyvendinti atsirado poreikis sudaryti ir pasirašyti Bendradarbiavimo sutartį su Kelių direkcija.

Atsižvelgiant į Bendradarbiavimo sutarties nuostatas Savivaldybė įsipareigoja parengti Projekto I ir Projekto II dalių techninius projektus, gavus Kelių direkcijos įgaliojimą, atlikti visas Projekto II dalies statybos darbų viešojo pirkimo procedūras iki pirkimo sutarties pasirašymo, finansuoti Projekto antros dalies tako panduso statybos darbus 20 proc., į šį finansavimą įskaitant tako panduso statybos projektavimo išlaidas. Kelių direkcija įsipareigoja Projekto II dalį finansuoti Kelių priežiūros ir plėtros programos lėšomis, iš jų Projekto II dalies tako panduso statybos darbus finansuoti 80 proc., išskyrus Projekto antros dalies techninio projekto parengimą.

V. Dambrauskas domisi ar nebuvo vertinta alternatyva platinti viaduką arba dviratininkams pastatyti šalia atskirą tiltą.

J. Simonavičiūtė siūlo pritarti ir balsuoti už pateiktą sprendimo projektą.

Balsavimu: už- 5 (J. Simonavičiūtė, A. Velykienė, V. Senčila, E. Mantulova, V. Plečkaitis), susilaiko-1(V. Dambrauskas).

NUTARTA. Pritarti sprendimo projektui.

2. SVARSTYTA. Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimas.

Pranešėjas M. Vitkus pristato sprendimo projektą dėl Klaipėdos miesto savivaldybės tarybos veiklos reglamento nuostatų pakeitimo, kurį parengti paskatino pasikeitusios Lietuvos Respublikos Vietos savivaldos įstatymo nuostatos. Pažymi, kad kai kurie Įstatymo pakeitimai sąlygojo siūlomus Reglamento pakeitimus dėl Kontrolės komiteto pirmininko, Etikos ir Antikorupcijos pirmininko skyrimo, komiteto ir komisijų pirmininkų įgaliojimų netekimą prieš terminą, vietos gyventojų apklausos organizavimą ir kontrolę, apklausos rezultatų svarstymą po įvykusios apklausos procedūras bei kitus pakeitimus. Sako, kad Klaipėdos miesto savivaldybės tarybos veiklos reglamento komisija pateiktus pasiūlymus svarstė 4 posėdžiuose ir buvo nuspręsta jiems pritarti.

J. Simonavičiūtė pažymi, jog visi šie pakeitimai yra susiję su įstatymų pakeitimu, todėl jei nėra prieštaraujančių, siūlo pritarti sprendimo projektui bendru sutarimu.

NUTARTA. Pritarti sprendimo projektui (bendru sutarimu).

3. SVARSTYTA. Klaipėdos miesto savivaldybės atstovo delegavimo į Kuršių nerijos nacionalinio parko jungtinę tarybą.

Pranešėja M. Černiūtė – Amšiejienė pristato sprendimo projektą, kuriuo siūloma į Kuršių nerijos nacionalinio parko direkcijos jungtinę tarybą deleguoti Klaipėdos miesto savivaldybės merą. Sako, kad šios Jungtinės tarybos darbo tikslas vadovaujantis viešumo ir nešališkumo principais, koordinuoti valstybinio parko ar biosferos rezervato apsaugos ir tvarkymo veiklą, o funkcijos svarstyti bei teikti pasiūlymus saugomos teritorijos direkcijai ir steigėjui dėl saugomos teritorijos planavimo schemos projektų, planavimo schemos sprendinių įgyvendinimo, šiais saugomos teritorijos planavimo, apsaugos ir tvarkymo organizavimo klausimais. Pažymi, kad Jungtinę tarybą sudaro ne mažiau kaip 7 ir ne daugiau kaip 11 narių, kurioje turi būti saugomoje teritorijoje veikiančių nevyriausybinių organizacijų ir vietos bendruomenių atstovų, išskyrus atvejus, kai šios organizacijos atsisako skirti atstovus, o sudėtis tvirtinama 4 metams. Pasibaigus šiam laikotarpiui, jungtinės tarybos sudėtis tvirtinama iš naujo. Jungtinės tarybos sudėtis keičiama ir nepasibaigus 4 metų laikotarpiui dėl Aprašo 12 punkte nurodytų priežasčių.

J. Simonavičiūtė domisi kokios šios jungtinės tarybos pagrindinės funkcijos.

M. Černiūtė –Amšiejienė pažymi, kad pagrindinė bus patariamoji funkcija, susijusi su nacionalinio parko gyvavimu.

A. Velykienė abejoja ar meras dėl didelio užimtumo galės pilnai atstovauti šioje taryboje ir mano, jog yra specialistų, kurie turi daugiau žinių šiais klausimais.

M. Černiūtė- Amšiejienė sako, kad to prašė pati nacionalinė parko direkcija. Svarstant šį klausimą Miesto ūkio ir aplinkosaugos komiteto posėdyje A. Feser pažymėjo, jog į šią tarybą įtraukiami tik aukščiausio lygmens atstovai t. y. merai, o į posėdžius pagal poreikį galima bus pasikviesti specialistus.

V. Dambrauskas sako kad nepritaria šiam klausimui nes, jo nuomone, tai turėtų būti specialistas- vyr. architektas arba vyr. patarėjas ir siūlo suteikti galimybę merui dar pasvarstyti.

V. Plečkaitis pasisako už mero kandidatūros delegavimą į Kuršių nerijos nacionalinio parko jungtinę tarybą.

E. Mantulova sako norėtų, kad šiuo klausimu posėdyje dalyvautų Kuršių nerijos nacionalinio parko direktorė A. Feser ir pagrįstų atstovų delegavimą.

J. Simonavičiūtė, išklausiusi komiteto narių nuomonių, siūlo dar permąstyti bei panagrinėti kas galėtų tinkamiausiai atstovauti ir siūlo atidėti klausimą kitam komiteto posėdžiui.

NUTARTA. Atidėti klausimo svarstymą kitam komiteto posėdžiui (bendru sutarimu).

4. SVARSTYTA. Klaipėdos miesto savivaldybės 2021–2030 m. strateginio plėtros plano projektas.

Pranešėja I. Butenienė informuoja, kad Klaipėdos miesto savivaldybės administracija parengė Klaipėdos miesto savivaldybės 2021-2030 metų strateginio plėtros plano projektą. Informuoja, kad rengimo laikotarpiui buvo sudarytos 6 darbo grupės - Aplinkos apsaugos darbo grupė, Ekonominės ir verslo aplinkos darbo grupė, Socialinės aplinkos darbo grupė, Švietimo, sporto ir kultūros darbo grupė, Urbanistinio planavimo ir infrastruktūros darbo ir Viešojo sektoriaus darbo grupė, susidedančios iš Savivaldybės tarybos narių, Savivaldybės administracijos bei savivaldybei pavaldžių įstaigų ir įmonių darbuotojų, mieste veikiančių valstybinių institucijų, verslo asociacijų, miesto bendruomenių ir nevyriausybinių organizacijų, kurios svarstė, teikė pastabas, pasiūlymus ir išvadas dėl rengiamo KSPP projekto. Atsižvelgus į atliktą aplinkos ir išteklių analizę, atliktus tyrimus, darbo grupių diskusijų išvadas ir suinteresuotų šalių pasiūlymus dėl prioritetų, tikslų, priemonių plano ir vertinimo kriterijų buvo parengtas KSPP projektas, kuris yra teikiamas svarstyti komitetams. Siūlo visų tarybos komitetų nariams išklausyti informaciją ir per balandžio mėn. išsamiai susipažinti bei pateikti pastabas, pasiūlymus. Į Miesto plėtros ir strateginio planavimo komitetą siūlo sugrįžti gavus iš visų kitų komitetų pastabas, o patį dokumentą tvirtinti tarybos sprendimu planuojama teikti 2021 m. gegužės mėn. tarybos posėdyje.

UAB Eurointegracijos projektai, projektų vadovė Sofija Kogan išsamiai pristato, pakomentuoja Klaipėdos miesto savivaldybės 2021–2030 m. strateginio plėtros planą, įvardina Klaipėdos miesto viziją ir jos vertinimo kriterijus, prioritetus, tikslus, uždavinius, priemonių planą ir vertinimo kriterijus bei atsako į komiteto nariams iškilusius klausimus.

J. Simonavičiūtė sako, jog kito pristatymo metu norėtų aiškiai matyti ko siekiama, prašo pagrįsti rodiklius ir akcentuoti rezultatą.

A. Velykienė taip pat norėtų matyti ko siekiama, koks bus pokytis ir kiek planuojama ilgalaikių projektų.

J. Simonavičiūtė padėkoja už pateiktą pristatymą, o gavus pastabas iš visų komitetų bei atsižvelgus į komiteto narių nuomonę, pateikti komitetui.

NUTARTA. Informacija išklausyta.

5. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimas.

Pranešėja K. Petraitienėsako, kad šiuo sprendimo projektu siūloma padidinti 18362,8 tūkst. Eur. Iš lėšų 2020 metais savivaldybių biudžetų negautoms pajamoms padengti skiriama 2702,5 tūkst. Eur, iš jų: 2402,5 tūkst. Eur projekto „Bendrojo ugdymo mokyklos pastato statyba šiaurinėje miesto dalyje“ ir 300,0 tūkst. Eur projekto „Ikimokyklinio ir priešmokyklinio ugdymo prieinamumo didinimas Klaipėdos mieste“ rangos darbams ir inžinerinėms paslaugoms vykdyti; iš dotacijos konsultacijoms mokiniams, patiriantiems mokymosi sunkumų, finansuoti 2021 metais lėšų siūloma skirti 81,7 tūkst. Eur; iš dotacijos ilgalaikiam materialiajam ir nematerialiajam turtui įsigyti lėšų skiriama 210,0 tūkst. Eur Klaipėdos Prano Mašioto progimnazijos pastato Klaipėdoje rekonstravimui; iš dotacijos naujoms mokytojų padėjėjų pareigybėms 2021 metais įsteigti lėšų skiriama 196,0 tūkst. Eur; iš Europos Sąjungos finansinės paramos ir bendrojo finansavimo lėšų siūloma didinti 98,4 tūkst. Eur projektui „Neformaliojo vaikų švietimo programų įgyvendinimas ir neformaliojo vaikų švietimo paslaugų plėtra“ vykdyti, nes pagal pateiktą 2020 m. paraišką lėšos pervestos 2021 metais.

Socialinės atskirties mažinimo programaivykdytisiūlomadidinti 10,0tūkst.; Aplinkos apsaugos programaivykdyti siūlomaiš savivaldybės biudžeto lėšų likučiokeisti asignavimus pagal ekonominę klasifikaciją, nekeičiant bendros asignavimų apimties; Susisiekimo sistemos priežiūros ir plėtros programai vykdytisiūloma didintiiš Europos Sąjungos finansinės paramos ir bendrojo finansavimo lėšų likučio 0,4 tūkst. Eur; Socialinės atskirties mažinimo programaivykdyti siūlomaiš Europos Sąjungos finansinės paramos ir bendrojo finansavimo lėšų likučio keisti asignavimus pagal ekonominę klasifikaciją, nekeičiant bendros asignavimų apimties. Pažymi, kad sprendimui įgyvendinti 2021 metų savivaldybės biudžeto pajamos ir asignavimai didinami 18362,8 tūkst. Eur, didinami asignavimai 0,4 tūkst. Eur iš apyvartinių lėšų 2021 m. sausio 1 d. likučio.

Komiteto nariai pastabų ar pasiūlymų neturi.

J. Simonavičiūtė siūlo pritarti sprendimo projektui bendru sutarimu.

NUTARTA. Pritarti sprendimo projektui (bendru sutarimu).

 Posėdis baigėsi 15.10 val.

Posėdžio pirmininkė Judita Simonavičiūtė

Posėdžio sekretorė Aldutė Meniakina